แลกเปลี่ยนยุทธศาสตร์ การลดอันตรายจากยาสูบ
แม้จะจัดเป็นครั้งที่ 3 สำหรับเวทีประชุมระดับนานาชาติ ,Asia Harm Reduction Forum (AHRF), ที่ชักชวนผู้เชี่ยวชาญด้านสุขภาพ นักวิทยาศาสตร์ บุคลากรในแวดวงการแพทย์มาเสวนาในหัวข้อ ,การลดอันตรายจากยาเสพติด, แต่ก็นับเป็นเวทีที่กำลังสร้างบทบาทสำคัญต่อการพัฒนาสุขภาพของประชากรในภูมิภาคเอเชีย โดยปีนี้ร่วมจัดโดย ,สมาคมลดอันตรายจากยาเสพติดแห่งเกาหลี (Korea Harm Re-duction Association-KHRA), และมูลนิธิผู้สังเกตการณ์สาธารณสุขสาธารณะของสาธารณรัฐอินโดนีเซีย (Indonesian Public Health Observer Foundation Yayasan Pemer-hati Kesehatan Publik Indonesia-YPKP) ที่กรุงโซล เกาหลีใต้ 28–30 ก.ย.ที่ผ่านมา,ในฐานะเจ้าบ้านของแดนโสมขาว ก่อนจะเข้าสู่วงเสวนากันจริงจัง ศาสตราจารย์เกียรติยศ ,อ๊ก ยูน มูน, ประธาน KHRA และ, ดร.อัคหมัด ซอว์กี้ ยาชิด, จากมูลนิธิผู้สังเกตการณ์สาธารณสุขสาธารณะแห่งสาธารณรัฐอินโดนีเซีย และสมาชิกสภาแห่งชาติเกาหลี นายชิน ซัง จิน จากพรรคเสรีภาพเกาหลี ซึ่งเป็นคณะกรรมการสาธารณสุขและสวัสดิการสภาแห่งชาติ และเคยดำรงตำแหน่งประธานสมาคมการแพทย์เกาหลี ได้ผลัดเปลี่ยนขึ้นกล่าวถึงการจัดงานและเป้าหมายที่ต้องการส่งผ่านข้อมูลให้ผู้คนเข้าใจดียิ่งขึ้นถึงการลดอันตรายจากการใช้ยาเสพติด,การลดอันตรายจากการใช้ยาเสพติด เป็นแนวคิดที่ต้องการการผลักดันอย่างยิ่งในปัจจุบัน การลดอันตรายเหล่านี้ต้องวางแผนเชิงนโยบายผนวกรวมกับการแก้ปัญหาทางวิทยาศาสตร์ กฎระเบียบ มุมมองทางสังคม สร้างความสัมพันธ์ ความเข้าใจในการลดความเสี่ยง เช่น ต้องให้ความรู้เกี่ยวกับการลดอันตรายผ่านทางเลือกที่ดีกว่า และสิ่งดีที่สุดก็คือการส่งเสริมและสนับสนุนให้ลด ละ เลิกสิ่งเสพติดได้อย่างเด็ดขาดถาวร,วิทยากรมาจากหลายชาติ อาทิ ,กรีซ เกาหลีใต้ ญี่ปุ่น สหรัฐอเมริกา อังกฤษ แคนาดา ฮ่องกง สิงคโปร์ นิวซีแลนด์ อินโดนีเซีย มาเลเซีย, การอภิปรายจึงแบ่งออกเป็น 3 ช่วง แต่ละคนนำเสนอแนวทางการลดอันตรายและแบ่งปันข้อมูลเชิงลึกที่เชื่อว่าจะนำไปสู่การผลักดันนโยบายของรัฐบาลในแต่ละประเทศ,แม้ภาพใหญ่จะเป็นการถกถึงสิ่งเสพติดทุกชนิด รวมถึงการติดเกม ติดการพนัน ทว่าประเด็นใหญ่ที่หยิบยกมาคุยคือเรื่องยาสูบ เนื่องจากมีข้อมูลเผยว่าสิงห์อมควันทั่วโลกขณะนี้ตัวเลขอยู่ที่ 1,100 ล้านคน และมากกว่าครึ่งหนึ่งในนั้นอาศัยอยู่ในเอเชีย จึงมีความจำเป็นที่ต้องช่วยให้เกิดความเข้าใจที่ดีขึ้นต่อการลดอันตรายจากยาสูบ ส่วนผู้ที่ต้องการเลิกอย่างเด็ดขาดนั่นเป็นสิ่งที่ดียิ่งกว่า,แต่สำหรับผู้ที่ยังเลิกไม่ได้ นี่คือโจทย์สำคัญว่าจะทำอย่างไรที่จะให้พวกเขาลดความเสี่ยง ลดอันตราย ซึ่งยังหมายรวมถึงการลดความเสี่ยงและลดอันตรายให้กับผู้คนรอบข้างที่ไม่สูบบุหรี่ แต่มีโอกาสที่จะได้รับอันตรายจากบุหรี่มือสอง ที่ผู้ไม่สูบบุหรี่นั้นได้รับควันจากผู้สูบที่อยู่ในบริเวณเดียวกัน และบุหรี่มือสาม ที่เป็นไอละอองสารพิษจากควันบุหรี่ที่ตกค้างตามผิวหนัง เส้นผม เสื้อผ้า และเครื่องใช้ภายในบ้านเรือน เช่น ที่นอน โซฟา พรม ฯลฯ,แนวทางการแก้ปัญหานั้นพุ่งเป้าไปนโยบายในการควบคุมผลิตภัณฑ์ยาสูบแบบใหม่ๆที่บริษัทด้านผลิตภัณฑ์ยาสูบหลายแห่งผลิตขึ้น เพื่อให้เป็นทางเลือกกับผู้ที่ต้องการเลิกสูบบุหรี่แบบดั้งเดิม อย่างที่รู้จักกันก็เช่น บุหรี่ไฟฟ้า หรือผลิตภัณฑ์ยาสูบไร้ควัน,แต่ถึงจะมีทางเลือกออกมารองรับการปรับเปลี่ยนพฤติกรรมการสูบบุหรี่ ก็เป็นความจำเป็นที่หน่วยงานที่กำกับดูแลด้านกฎระเบียบ ต้องมีนโยบายในการแทรกแซงผลิตภัณฑ์ที่แตกต่าง การลงทะเบียนรายการผลิตภัณฑ์ การติดฉลากและการโฆษณา ต้องมีเอกสารด้านสุขภาพของยาสูบ ส่วนผสมและสารเติมแต่ง โดยเฉพาะผลกระทบด้านสุขภาพ ด้านพิษวิทยา พฤติกรรมหรือสรีรวิทยา ทั้งในปัจจุบันและอนาคต และอย่างที่เห็นกันอยู่ในทุกวันนี้คือการติดคำเตือนบนหีบห่อหรือบรรจุภัณฑ์ ว่าผลิตภัณฑ์นี้มีสารนิโคติน และนิโคตินเป็นสารเคมีที่เสพติด,ซึ่งหนึ่งในความเห็นของวิทยากรอย่าง ดร.ตรี บุดรี บาสคารา จากอินโดนีเซีย แนะว่าควรมีการกำหนดกรอบการควบคุมตามหลักทางวิทยาศาสตร์อย่างเฉพาะเจาะจงสำหรับผลิตภัณฑ์ยาสูบที่ให้ความร้อนแต่ไม่เผาไหม้ และกระตุ้นให้ผู้สูบบุหรี่มวนเปลี่ยนมาใช้ผลิตภัณฑ์ทางเลือก หรือในนิวซีแลนด์เองประกาศเป็นประเทศปลอดควันและอนุมัติให้บุหรี่ไฟฟ้าเป็นสินค้าถูกกฎหมาย ก็มีการเปิดเว็บไซต์โดยสนับสนุนทุนโดยรัฐบาลเพื่อผู้ใช้บุหรี่ไฟฟ้าจะได้รับข้อมูลข่าวสารที่ถูกต้องเกี่ยวกับการใช้ผลิตภัณฑ์ดังกล่าว และนี่น่าจะเป็นตัวอย่างในการส่งข้อมูลที่ถูกต้องให้ผู้บริโภคมีสิทธิ์ที่จะได้รับรู้ถึงสารแต่ละชนิดในผลิตภัณฑ์ทางเลือกของการสูบบุหรี่,ทั้งนี้ งานประชุมการลดอันตรายจากยาเสพติด คาดหวังว่าจะเผยแพร่ความรู้มุมมองด้านสาธารณสุขจากผู้เชี่ยวชาญหลายๆประเทศ เพื่อให้แนวคิดการลดอันตรายจากยาเสพติด ยอมรับและถูกผลักดันไปอย่างกว้างขวาง.,กันเกรา
แต่ก็นับเป็นเวทีที่กำลังสร้างบทบาทสำคัญต่อการพัฒนาสุขภาพของประชากรในภูมิภาคเอเชีย โดยปีนี้ร่วมจัดโดย สมาคมลดอันตรายจากยาเสพติดแห่งเกาหลี
การลดอันตรายจากยาเสพติด,ยาสูบ,ร้อยแปดพันเก้า,กันเกรา,ผลิตภัณฑ์ยาสูบ,ยาเสพติด